2022 yilda qishloqni tuman markazi bilan, tuman markazini viloyat markazi bilan bog`laydigan jami 310 ta yangi avtobus yo`nalishi ochiladi

Bu haqda AOKAda o`tkazilgan matbuot anjumanida Transport vazirligi rahbariyati va mutasaddilari ma`lum qilishdi.  
Qayd etilishicha, hududlarda aholiga jamoat transportida xizmat ko`rsatish sohasini yanada yaxshilish maqsadida 2021 yil 8 oktyabrda “Hududlarda jamoat transporti faoliyatini yanada takomillashtirish chora-tadbirlari to`g`risida” 630-son Vazirlar Mahkamasi qarori qabul qilindi.  
Qarorga muvofiq, 2021-2022 yillarda qishloqni tuman markazi bilan, tuman markazini viloyat markazi bilan bog`laydigan jami 310 ta yangi avtobus yo`nalishlari (shundan shahar – 60 ta, shahar atrofi – 193 ta, shaharlararo (viloyat ichida) – 57 ta) tashkil etiladi.
 Tashuvchilarga norentabel yo`nalishlar bo`yicha tegishli hududiy komissiyalar tomonidan subsidiya ajratiladi.